
AD TIBVLLVM. 

Inter praecepta, quae Priapus amatoribus dat ad puerorum uoluntatem 
sibi conciliandam, hoc quoque est (I 4, 41-44): 

neu comes ire neges, quamuis uia longa paretur 
et Canis arenti torreat arua siti, 
quamuis praetexens picta ferrugine caelum 
fuenturam amiciat imbrifer arcus aquam. 

Ita locum Postgatius edidit, sed Leo ( Philol. Unters. II 18) ultimum uersum 
(44) iam correctum putabat, si scriberetur: 

uenturam admittat nimbifer arcus aquam, 

in quo admittat manui secundae cod. Vaticani (teste Baehrensio) debetur, 
nimbifer autem Italorum (yfr) coniectura esse uidetur. Quoniam tamen in 
Ambrosiano amiciat legitur, hoc potius in alliciat mutandum esse censeo, quod 
et ad lectionem traditam proxime accedit et optime in sententiam quadrat. 
Arcus enim saepissime a poetis dicitur umorem uel aquam e terra f uehere ’ 
(Sen. N. Qu . I 6, 1) uel trahere ad caelum atque ita nubibus ‘alimenta’ 
{uenturam aquam) ‘afferre’ (Ov. Met . I 271). Quod ad usum uerbi alliciendi 
attinet, plerumque de personis dicitur, sed etiam de rebus adhibetur, cf. Cic. 
de Din . I § 86, Ov. Fast . VI 681, Lucan. IX 844, Plin. N. H. XXI § 119. 

